**Kúpna zmluva č.  / 2016**

**uzavretá podľa § 409 a nasl. Obchodného zákonníka**

**Predávajúci :**

**ŠTÁTNE LESY TATRANSKÉHO NÁRODNÉHO PARKU TATRANSKÁ LOMNICA , 059 60 Tatranská Lomnica** **66**

**zastúpené : Ing. Peter Líška, riaditeľ**

IČO : 31 966 977

DIČ : 2021202931

IČ DPH : SK 2021202931

bankové spojenie: Štátna pokladnica

číslo účtu : SK69 8180 0000 0070 00086192

BIC: SPSRSKBA

**Kupujúci :**

1. **Predmet zmluvy**

Na základe ponukového listu kupujúceho a výsledku obchodnej verejnej súťaže ( OVS ) zo dňa 5.10.2016 sa predávajúci zaväzuje predať, kupujúci kúpiť drevnú hmotu (drevo na pni) na ochrannom obvode **Oravice,** do výšky predpokladaného objemu **5 400** m3.

1. **Ceny**

Cena dohodou podľa zákona č. 18/1996 Z.z. o cenách v znení neskorších predpisov, zákona č. 513/1991 Zb. Obchodného zákonníka v znení neskorších predpisov  a zákona č. 523/2004 Z.z. o rozpočtových pravidlách vo verejnej správe v znení neskorších predpisov a na základe výsledkov OVS sa stanovuje dohodou vo výške:

1. **Čas a miesto plnenia**
2. Čas plnenia:

Zmluva sa uzatvára na obdobie **od 7. 10. 2016** **do 30. 11. 2016.**

1. Miestom plnenia predmetu zmluvy je:

Ochranný obvod **Oravice**

Predaj dreva na pni v jednotlivých JPRL podľa súhlasov na ťažbu dreva, vydaných vedúcim ochranného obvodu **Ing. Jánom Krušpánom.**

1. **Platobné podmienky**

**a ) Zálohová platba na zmluvné pokuty**

Predávajúci s kupujúcim si dohodli výšku zálohy na prípadné zmluvné pokuty vo výške **5 000.- EUR**. Túto zálohovú platbu kupujúci poukáže na číslo účtu ŠL TANAP SK69 8180 0000 0070 0008 6192 BIC: SPSRSKBA **pred začatím plnenia predmetu zmluvy**. V prípade neuplatnenia zmluvnej pokuty zo strany predávajúceho bude vrátená na účet kupujúceho, a to po vysporiadaní všetkých záväzkov vyplývajúcich z tejto zmluvy.

Kupujúci sa zaväzuje, že zálohová platba na zmluvné pokuty bude v priebehu plnenia zmluvy **v rovnakej výške** tzn., že v prípade uplatnenia zmluvnej pokuty uhradí jej stanovenú výšku na účet ŠL TANAPu do 7 dní od vystavenia faktúry.

V prípade nesplnenia tejto podmienky o zaplatení zálohy, úhrade faktúr za zmluvné pokuty v plnej výške, v stanovenom termíne , predávajúci si vyhradzuje právo odstúpiť od tejto kúpnej zmluvy a zbavuje sa zodpovednosti za splnenie dohodnutého objemu dodávok.

**b )** **Zálohová platba na odkúpenie dreva**

**Predaj drevnej hmoty bude realizovaný do výšky zálohovej platby.**

V prípade nezaplatenia zálohy **alebo prekročenia odberu nad uhradenú zálohovú platbu,** predávajúci si vyhradzuje právo odstúpiť od tejto kúpnej zmluvy a zbavuje sa zodpovednosti za splnenie dohodnutého objemu dodávok.

**c ) Súhlas kupujúceho**

„Kupujúci týmto udeľuje predávajúcemu súhlas, aby v prípade neuhradenie kúpnej ceny alebo jej časti,  predávajúci poskytol jeho osobné údaje uvedené v záhlaví tejto zmluvy s výškou dlhu po lehote splatnosti Združeniu zamestnávateľov lesného hospodárstva na Slovensku a jeho členom“.

1. **Úrok z omeškania a zmluvné pokuty**

Úrok z omeškania za oneskorenú úhradu faktúr vystavených za odber drevnej hmoty činí 0,05 % z dlžnej sumy za každý deň omeškania úhrady, na základe vzájomnej dohody oboch zmluvných strán.

Ak kupujúci nepredloží doklady podľa **§ 43, ods. 5 Zákona č. 222/2004 Z.z. o DPH v znení neskorších predpisov a to najmä doklady preukazujúce, že tovar bol prepravený do iného členského štátu, ŠL TANAP uplatnia k cene tovaru 20% DPH.**

Zmluvné pokuty, ktoré si účastníci tejto zmluvy dohodli za porušenie dojednaných podmienok :

1. poškodenie prirodzeného zmladenia : **1 ha – 2 700.- €**, (výpočet na základe % -álneho podielu poškodenia), zaplatenie zmluvnej pokuty pri zistení porušenia na základe záznamu v služobnom denníku, záznamu z priebežnej kontroly predaja na pni (kontrolné dni), prípadne v preberacom protokole,
2. vyrúbanie nevyznačeného stromu (zdravý, stojaci, nepoškodený, vývrat, zlom, suchár), tzn. že každý výrub musí byť označený farebným nezmazateľným znakom vo výške 1,3 m a na koreňovom nábehu. Po vykonaní ťažbového zásahu musí zostať nezmazateľný znak na koreňovom nábehu. Pri približovacích linkách je možné so súhlasom OLH (písomne zaznamenaným v spodnej časti príslušného súhlasu na ťažbu) zrezať aj nižšie vyznačený farebný znak. Výrub predmetnej drevnej hmoty je možný len po vyznačení farbou:

- ružová: úmyselná ťažba,

- biela: náhodná ťažba,

- červená: mimoriadna ťažba,

- žltá: približovacie a rozčleňovacie linky,

Zmluvná pokuta: **170.- €** za jeden strom, zaplatenie zmluvnej pokuty pri zistení porušenia na základe záznamu v služobnom denníku, záznamu z priebežnej kontroly predaja na pni (kontrolné dni), prípadne v preberacom protokole,

1. nedodržanie písomne stanoveného termínu vedúcim ochranného obvodu na prednostné spracovanie a odvoz aktívnej drevnej hmoty /čerstvo naletené stromy podkôrnym hmyzom/ je zmluvná pokuta **1 700.- €** na základe záznamu v služobnom denníku, záznamu z priebežnej kontroly predaja na pni (kontrolné dni), v preberacom protokole, záznamu z kontroly pracovníkov ústredia ŠL TANAP,
2. nedodržanie termínu splnenia zmluvy podľa čl. III. Čas a miesto plnenia písm. a) - za každý nespracovaný m³ dreva **10.- €**, pričom nespracované a neodvezené drevo k stanovenému termínu ostáva vlastníctvom predávajúceho. V prípade objektívnych príčin ovplyvňujúcich nedodržanie termínu tj. **30.11.2016** (nepriaznivé počasie v trvaní súvisle minimálne 1 týždeň, prekážky zo strany predávajúceho) je možné jednať o predĺžení termínu na plnenie predmetu zmluvy,
3. znečistenie prírodného prostredia (PET fľašami, ropnými látkami, bandaskami od PHM apod.) **50.- €** za každý zistený prípad na základe záznamu v služobnom denníku, záznamu z priebežnej kontroly predaja na pni (kontrolné dni), prípadne v preberacom protokole,
4. nezabezpečenie ošetrenia poškodených stojacích stromov (čl. VI. Osobitné podmienky kúpnej zmluvy) je zmluvná pokuta za každý neošetrený strom **30.- €** na základe záznamu v služobnom denníku, záznamu z priebežnej kontroly predaja na pni (kontrolné dni), prípadne v preberacom protokole
5. nedodržanie termínu stanoveného písomne vedúcim ochranného obvodu súvisiaceho s plnením predmetu zmluvy, hlavne k odstráneniu nekvalitne vykonanej práce, resp. kupujúci prácu vôbec nevykoná v stanovenom termíne, v ťažbe, približovaní, manipulácií, odvoze dreva a všetkých činností spojených s plnením predmetu zmluvy, s dôrazom predávajúceho na priebežnú údržbu lesných ciest, je zmluvná pokuta **660.- €** na základe záznamu v služobnom denníku, záznamu z priebežnej kontroly predaja na pni (kontrolné dni), prípadne v preberacom protokole, prípadne v súhlase na ťažbu. **Predávajúci upozorňuje kupujúceho na možnosť uplatniť zmluvnú pokutu za každú jednotlivo nesplnenú úlohu v určenom termíne v ťažbe, približovaní, odvoze dreva ap. pre každú JPRL samostatne** Pri nedodržaní termínu stanovenom vedúcim ochranného obvodu u **VÚ do 50 rokov** je zmluvná pokuta **300.- €** za každý nesplnený ha resp. jeho pomernú časť, z predpisu ročných úloh. **V prípade vzniknutej škody na majetku ŠL TANAP zavinením kupujúceho bude výška zmluvnej pokuty riešená zápisnične, kde sa kupujúci a predávajúci dohodnú na spôsobe odstránenia predmetnej škody na náklady kupujúceho, resp. kupujúci uhradí škodu v plnej výške,**
6. spôsob nakladania surových kmeňov na odvozný prostriedok: na OM nesmú po kupujúcom ostať zvyšky dreva /kániky, tenké konce, hrúbie, nehrúbie a pod./. V prípade nedodržania tejto podmienky je zmluvná pokuta do výšky **170.- €**, zaplatenie zmluvnej pokuty pri zistení porušenia na základe záznamu v služobnom denníku, záznamu z priebežnej kontroly predaja na pni (kontrolné dni), prípadne v preberacom protokole,
7. odstúpenie, nedodržanie predmetu zmluvy zo strany kupujúceho (tzn. nespracovanie, neodkúpenie drevnej hmoty) je zmluvná pokuta vo výške **5 000.- €**, pričom nespracovaná a neodvezená drevná hmota ostáva vlastníctvom predávajúceho,
8. Pri porušení podmienok zmluvy, t.j. kupujúci nedodrží podmienky uvedené v čl. IV. Platobné podmienky, čl. V. Úrok z omeškania a zmluvné pokuty, čl. VI. Osobitné podmienky kúpnej zmluvy, **predávajúci si vyhradzuje právo odstúpiť od tejto kúpnej zmluvy**, zbavuje sa zodpovednosti za splnenie dohodnutého objemu dodávok a uplatniť zmluvnú pokutu do výšky **5 000**.- **€**, pričom nespracovaná a neodvezená drevná hmota ostáva vlastníctvom predávajúceho.

Kupujúci udeľuje neodvolateľný súhlas k inkasu zmluvnej pokuty za porušenia uvedené v písmene a) až j) čl. V.

1. **Osobitné podmienky kúpnej zmluvy**

***Technologické podmienky:***

Kupujúci sa zaväzuje :

1. ťažobné zásahy vykoná kupujúci podľa schválenej technologickej typizácie, pokynov vedúceho ochranného obvodu (súhlasov na ťažbu, stanovených termínov), kupujúci je povinný prevziať súhlas na ťažbu dreva, pričom za porušenie podmienok kúpnej zmluvy je ak kupujúci odmietne prevziať súhlas na ťažbu dreva - **predávajúci si vyhradzuje právo odstúpiť od tejto kúpnej zmluvy čl. V. písm. j**
2. ťažobné zásahy, približovanie, vývoz a odvoz dreva vykonať:

* s maximálnym ohľadom k jestvujúcemu stavu prirodzeného zmladenia, zabráneniu nadmerného poškodzovania pôdy, okolitých stromov, lesných ciest a vodných tokov, zmluvná pokuta,
* nevyrúbať zdravé, stojace, nepoškodené stromy, nevyznačené stromy, zmluvná pokuta za každý strom,
* zabezpečiť ošetrenie poškodených stojacich stromov po ťažbe a približovaní do konca smeny (napr. PELLACOL), zmluvná pokuta,
* dodržať písomne stanovený termín vedúcim ochranného obvodu a z kontrolných dní na prednostné spracovanie a odvoz aktívnej drevnej hmoty, zmluvná pokuta,
* spôsob nakladania surových kmeňov na odvozný prostriedok: kupujúci môže pri nakládke surových kmeňov na OM, z dôvodu ich skrátenia na odvoznú dĺžku, použiť jeden kolmý rez. **Manipuláciu dreva na OM môže povoliť ved. ochranného obvodu na základe súhlasu OSL.** Na OM nesmú po kupujúcom ostať zvyšky dreva / kániky, tenké konce, hrúbie, nehrúbie ap. /, zmluvná pokuta,

1. Predávajúci  má právo sa dožadovať u kupujúceho odstránenia chýb, nedostatkov a odstráneniu závad, ktoré spôsobil, a to priebežne počas vykonávania prác. Predávajúci kladie dôraz na priebežnú údržbu lesných ciest. V prípade nedodržiavania odstránenia chýb a nedostatkov v stanovenom termíne sa uplatní zmluvná pokuta. Kupujúci sa zaväzuje miesto výkonu predmetu zmluvy, prístupové cesty, hlavné cesty, OM , lesné cesty, približovacie linky a pod. vyčistiť od zvyškov po ťažbe, po približovaní, po manipulácií, po odvoze dreva resp. inej činnosti a uviesť do pôvodného stavu, zmluvná pokuta,
2. Právo kupujúceho vstupovať na pozemky v užívaní ŠL TANAP za účelom plnenia úloh uvedených v článku I. Predmet zmluvy,
3. Predávajúci s kupujúcim sa dohodli na ponechaní drevnej hmoty pri pni, pričom za túto hmotu sa považuje:

- zvyšky a časti kmeňov: JPRL pod 50 r. v hrúbke pod 7 cm v kôre,

- zvyšky a časti kmeňov: JPRL nad 50 r. v  hrúbke pod 10 cm v kôre, pri aktívnej drevnej hmote v hrúbke pod 7 cm v kôre,

-rozštiepené a mechanicky poškodené zlomy, časti kmeňov s mäkkou hnilobou (vyzdravovanie) do 2 m, s výnimkou aktívnej hmoty, ktorú je povinný asanovať, resp. priblížiť na OM a odviezť,

- nad 2 m je kupujúci povinný priblížiť všetku drevnú hmotu na OM

***Spôsob kontroly a odvozu drevnej hmoty z predaja dreva na pni***

Pri predaji na pni kupujúci sa zaväzuje, že drevo musí byť najneskôr pred jeho odvozom z OM označené čitateľnou ciachou alebo iným povoleným označením, ktoré vopred zaregistroval orgán štátnej správy lesného hospodárstva a pred odvozom dreva z uvedených lokalít  musí byť vystavený kupujúcim doklad o pôvode dreva, ktorý bude obsahovať prísne zúčtovateľné tlačivo (kontrolná známka).

Kupujúci je povinný ciachovať (označiť vyťažené drevo) drevo vlastnou, jemu pridelenou ciachou a vypisovať dodacie listy – doklad o pôvode dreva na vlastné náklady, v zmysle vyhlášky č. 176 / 2011 Z.z., ktorou sa mení a dopĺňa vyhláška č. 232 / 2006 Z.z. o vyznačovaní a evidencii ťažby dreva, a v zmysle podmienok dohodnutých v uzavretej kúpnej zmluve.

Pri vystavovaní dokladov o pôvode dreva uvádzať v kolónke : obhospodarovateľ lesa alebo nákupca dreva - názov a adresu kupujúceho podľa predmetnej kúpnej zmluvy.

- kontrolu vykonáva vedúci l.o.ú., resp. poverený pracovník na určených miestach,

- vedúci l.o.ú., resp. poverený pracovník vykonáva kontrolu odvozu dreva v zmysle vyhlášky č. 176 / 2011 Z.z., ktorou sa mení a dopĺňa vyhláška č. 232 / 2006 Z.z. o vyznačovaní a evidencii ťažby dreva a v zmysle podmienok dohodnutých v uzavretej kúpnej zmluve,

- vedúci l.o.ú., resp. poverený pracovník vykonáva kontrolu:

* + objemu dreva, podľa sortimentov v m3 resp. prm x príslušný koeficient = m3,
  + číslo ciachy (ciacha kupujúceho),
  + dátum a čas odvozu,
  + identifikáciu dodávateľa a odberateľa,
  + identifikácia prepravcu, typ, EVČ, splnomocnenie vodiča na prepravu,
  + podpis a pečiatku dodávateľa,
  + koeficienty pri harvestorovej technológii:

- po ukončení kontroly potvrdí vedúci l.o.ú., resp. poverený pracovník správnosť údajov na dodacom liste - doklade o pôvode dreva kontrolnou známkou, nasledovným spôsobom:

Prvú časť kontrolnej známky nalepí na originál dodacieho listu - dokladu o pôvode. Doplní na nej dátum, čas a podpíše sa. Druhú časť kontrolnej známky nalepí na čitateľnú kópiu dodacieho listu - dokladu o pôvode a vypíše na nej dátum, čas a podpíše sa. Čitateľná kópia slúži ako podklad ku konsignácii (fakturácii) a druhotnej kontrole (spätnej kontrole) odvozu dreva a v evidencie do LHE. Túto si ponechá a odovzdá ju na konci pracovnej smeny na ochrannom obvode.

1. kupujúci poskytne predávajúcemu podklady potrebné pre kontrolu pri odvoze dreva (EČV, typ auta, meno vodiča), splnomocnenie pre svojich pracovníkov k preberaniu dreva, splnomocnenia pre vodičov určených k odvozu dreva,
2. predávajúci má právo kontrolovať odvážané drevo na každom odvoznom prostriedku, tzn. objem, označenie a doklad o pôvode dreva, ktorý po kontrole označí predpísaným spôsobom. Kupujúci zároveň poskytne predávajúcemu čitateľnú kópiu dokladu o pôvode dreva zo všetkého odvážaného dreva / z každého nákladu / z dôvodu zápisu do LHE, a ako podklad pre fakturáciu,
3. kupujúci bude akceptovať kontrolu odvozu zo strany predávajúceho na určených kontrolných miestach výjazdu a pri nakládke dreva na lesných pozemkoch na území ŠL TANAPu,
4. po prebratí a ukončení prác /viď. preberací protokol/ bude umožnené kupujúcemu prípadnú zostávajúcu drevnú hmotu na OM odviezť najneskôr do 2 týždňov po podpísaní preberacieho protokolu len so súhlasom ved. o.o a so súhlasom pracovníka OSL – uvedené v preberacom protokole. Ak tak kupujúci nevykoná je povinný uhradiť zmluvnú pokutu podľa čl. V, písmeno g) tj. **660.- €**. Zároveň berie na vedomie že neodvezená drevná hmota ostáva vo vlastníctve predávajúceho.

***BOZP, požiarna ochrana, ochrana prírody***

1. **kupujúci sa zaväzuje vykonať všetky práce na svoje náklady a nebezpečenstvá, zodpovedá za prípadné škody na zdraví a majetku fyzických a právnických osôb, ktoré môžu vzniknúť pri realizácii predmetu zmluvy,**
2. predávajúci upozorňuje prostredníctvom vedúceho ochranného obvodu na prítomnosť inžinierskych sietí alebo iných zariadení, ktoré sa nachádzajú na ochrannom obvode. Pred začatím prác v jednotlivých dielcoch je kupujúci povinný sa oboznámiť na ochrannom obvode o trase a druhu inžinierskej siete. Práce pri spracovaní kalamity musia byť vedené tak, aby žiadna z týchto sietí nebola poškodená. Akékoľvek poškodenie alebo zásah je nutné hlásiť vedúcemu ochranného obvodu. Náprava škody kupujúcim je možná až po vyjadrení stanoviska vlastníkom resp. užívateľom siete alebo zariadenia,
3. kupujúci zodpovedá za dodržiavanie požiarnych, bezpečnostných, dopravných a ekologických predpisov,
4. kupujúci vykonáva predmet zmluvy na lesných pozemkoch na ktorých hospodárenie spĺňa kritéria certifikátu PEFC. V súvislosti s tým bude kupujúci pri svojej činnosti dodržiavať stanovené technologické postupy, zásady ekologizácie práce, používať technologické a strojné zariadenia spĺňajúce emisnú normu min. E2 podľa platných štandardov európskej únie, všetky druhy náplní použitých v strojných zariadeniach budú na báze ekologických olejov a mazív, predpisy o bezpečnosti a ochrane zdravia pri práci (BOZP) v zmysle zákona č. 124/2006 Z.z. v znení neskorších predpisov a protipožiarne opatrenia. Okrem toho je kupujúci povinný dodržiavať ustanovenia spravodajcu MLVH a DP SR z roku 1989 čiastka 3 ) bezpečnostné predpisy pri ťažbe, sústreďovaní a manipulácií dreva, ako aj používanie predpisovaných osobných a ochranných prostriedkov, **vyhlášky č. 46/2010 Z. z., ktorou sa ustanovujú podrobnosti na zaistenie bezpečnosti** **a ochrane zdravia pri lesnej práci a podrobnosti o odbornej spôsobilosti na výkon niektorých** **pracovných činností a na obsluhu niektorých technických zariadení.** Mechanizačné prostriedky musia byť vybavené lekárničkou v zmysle vyhlášky č. 144/2009 Z.z. a podľa paragrafu 16 vyhlášky č. 464/2009 Z.z. v znení neskorších predpisov musia byť vybavené prenosným hasiacim prístrojom. Okrem toho musia byť vybavené absorpčnou látkou na zachytenie ropných produktov / napr. Perlit /, **v rámci protipožiarnych opatrení kupujúci zodpovedá za plnenie povinností** **vyplývajúcich aj z ustanovenia**  **§ 4 písm. b) a e) zákona NR SR č. 314/2001 Z.z. o ochrane pred požiarmi v platnom znení,**
5. predávajúci poveruje trvalým kontrolným dozorom za ŠL TANAPu vedúceho ochranného obvodu Ing. Jána Krušpána a ním poverených zamestnancov, ktorý zároveň určí postup spracovania náhodnej ťažby, kalamity, prebierok, rekonštrukcií podľa JPRL v zmysle technologickej prípravy pracovísk. Za kupujúceho je poverený pre zastupovanievšetkých úkonov, zabezpečenie všetkých prác obsahujúce kúpu dreva na pnipoverený ..................resp. nim poverený pracovník, ktorý bude pravidelne konzultovať prípadné problémy a nedostatkys vedúcim ochranného obvodu, ved. l.o.ú.,
6. prevzatím pracovísk po ukončení dohodnutej činnosti preberá zodpovednosť za ich stav v plnej miere príslušný ochranný obvod – protokol o prevzatí (preberací protokol),
7. **kupujúci podpisom tejto zmluvy sa zaväzuje k dodržiavaniu príslušných ustanovení zákona č. 326/2005 Z. z. o lesoch v znení neskorších predpisov, zákona č. 543/2002 Z. z. o ochrane prírody a krajiny v znení neskorších predpisov, zákona č. 314/2001 Z.z. o ochrane pred požiarmi v znení neskorších predpisov, ako aj vykonávacích vyhlášok a usmernení vyplývajúcich z hore uvedených právnych noriem, ktorých plnenie je povinný pri realizácií zmluvy zabezpečiť,**
8. kupujúci sa zaväzuje dodržiavať príslušné ustanovenia zákona č. 82/2005 Z.z. o nelegálnej práci a nelegálnom zamestnávaní v znení neskorších predpisov. Kupujúci čestne vyhlasuje že plnenie predmetu kúpnej zmluvy bude vykonávané výlučne legálne zamestnanými pracovníkmi. Kupujúci sa zaväzuje, že v prípade porušenia vyššie citovaného zákona a následného udelenia pokuty kontrolným orgánom predávajúcemu, túto uhradí. Na túto pokutu bude kupujúcemu vystavená faktúra so splatnosťou, ktorú určí rozhodnutie kontrolného orgánu. Pokuta môže byť uhradená zo záloh na zmluvné pokuty. Podpisom tejto zmluvy kupujúci vyjadruje svoj súhlas so spôsobom vysporiadania postihu za porušenie zákona č. 82/2005 Z.z. o nelegálnej práci a nelegálnom zamestnávaní v znení neskorších predpisov, ako aj so spôsobom jej úhrady.

s) predávajúci je oprávnený pri nedodržaní podmienok uvedených v tomto článku (VI.) zastaviť plnenie predmetu tejto zmluvy. Plnenie je možné obnoviť po vyriešení sporu, ktorý zapríčinil zastavenie plnenia.

1. **Zodpovednosť za vady tovaru**

Pre zodpovednosť za vady pri plnení zmluvy budú pre zmluvné strany platiť ustanovenia § 422 a nasl. Obchodného zákonníka, ktoré upravujú nároky zo zodpovednosti za vady. Vady predmetu plnenia musí kupujúci reklamovať písomne u predávajúceho v lehote do 7 dní od ich zistenia.

1. **Nadobudnutie vlastníckeho práva**

Kupujúci nadobudne vlastnícke právo k predmetu zmluvy až úplným zaplatením kúpnej ceny.

1. **Nebezpečenstvo škody na predmete plnenia**

Pre otázky nebezpečenstva škody na predmete kúpnej zmluvy platia primerane ustanovenia §455-457 Obch. Zákonníka.

1. **Záverečné ustanovenie**

Zmluvné strany sa dohodli na tom, že výslovne súhlasia so zverejnením zmluvy v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR, okrem osobných údajov kupujúcich.

Zmluva nadobúda účinnosť dňom nasledujúcim po dni jej zverejnenia v súlade so zákonom č.546/2010 Z.z., ktorým sa mení a dopĺňa zákon č.40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.

Táto zmluva je povinne zverejňovaná podľa § 5a zákona č. 211/2000 Z.z. v znení neskorších predpisov.

Právne vzťahy, ktoré nie sú v tejto zmluve výslovne upravené, sa riadia ustanoveniami Obchodného zákonníka a súvisiacimi predpismi. Prípadné vzniknuté spory budú riešené  dohodou a ak sa vzniknuté spory nepodarí riešiť dohodou, budú sa riešiť na príslušnom súde v sídle predávajúceho.

Prípadné zmeny alebo doplnky k tejto zmluve možno vykonať iba písomne so súhlasom oboch zmluvných strán.

Zmluva nadobudne platnosť podpisom zmluvných strán. Je vyhotovená v štyroch vyhotoveniach, ktoré majú povahu originálu, z ktorých dva obdrží predávajúci a dva kupujúci.

V Tatranskej Lomnici 6.10.2016

**Ing. Peter Líška**

**riaditeľ ŠL TANAP**

kupujúci predávajúci